Pokistonda ikki poyezd to‘qnashuvi tufayli 11 kishi halok bo‘ldi

Pokistonning Karachi shahrida ikki poyezdning to‘qnashuvi oqibatida kamida 11 kishi halok bo‘ldi va 40 kishi jabrlandi. Bu haqda “TASS” xabar bermoqda.

“Kasalxonaga 11 kishining jasadi olib kelindi, 40 kishi turli jarohatlar bilan yotqizildi”, — deya ma’lum qildi shahar kasalxonalaridan birining shifokori. Karachi va boshqa aholi punktlari o‘rtasidagi temir yo‘l qatnovi to‘xtatildi.
“Sinxua” agentligiga ko‘ra, stansiyada turgan poyezd tartibga soluvchi tomonidan adashib uning yo‘liga o‘tkazilgan boshqa poyezd bilan to‘qnashib ketdi. Hodisa yuzasidan tekshiruv boshlandi.